
RAPORT  COMUN
asupra Propunerii legislative privind comemorarea dezrobirii romilor din România

În conformitate cu prevederile art.95 din Regulamentul Camerei Deputaţilor, Comisia pentru drepturile omului, culte şi problemele minorităţilor naţionale şi Comisia pentru cultură, arte, mijloace de informare în masă au fost sesizate, prin adresa nr. PLx 519 din 9 noiembrie 2010 cu dezbaterea pe fond, în procedură obişnuită, a Propunerii legislative privind comemorarea dezrobirii romilor din România înregistrată cu nr.25/708 din 10 noiembrie 2010, respectiv cu nr.30/533 din 10 noiembrie 2010.

La întocmirea prezentului raport preliminar Comisiile sesizate pentru dezbatere în fond au  avut în vedere:
- avizul favorabil al Consiliului Legislativ, nr.300 din 26 martie 2010;
- avizul negativ al Comisiei pentru administraţie publică, amenajarea teritoriului şi echilibru ecologic, nr. 26/1645 din 24 noiembrie 2010;

- avizul favorabil al Comisiei juridice, de disciplină şi imunităţi, nr. 31/883 din 10.11.2010.

- punctul de vedere nr.1345/25 mai 2010 prin care Guvernul susţine adoptarea iniţiativei legislative sub rezerva însuşirii unor observaţii şi propuneri;


Senatul a respins propunerea legislativă în  şedinţa din 22 septembrie 2010, în calitate de primă Cameră sesizată.

Camera Deputaţilor este Cameră decizională, potrivit prevederilor art. 92 alin. (9) pct. 1 din Regulamentul Camerei Deputaţilor, republicat, cu modificările ulterioare, cu  referire  la prevederile art. 75 din Constituţia României, republicată.


Propunerea legislativă are ca obiect de reglementare stabilirea datei de 20 februarie ca zi de comemorare a dezrobirii      romilor din România.


În conformitate cu prevederile art.61 şi 63 din Regulamentul Camerei Deputaţilor, republicat, membrii Comisiei pentru drepturile omului culte şi problemele minorităţilor au examinat propunerea legislativă sus-menţionată, în şedinţa din 17 noiembrie 2010, fiind prezenţi 9 deputaţi din totalul de 10, iar membrii Comisiei pentru cultură, arte, mijloace de informare în masă, au examinat această iniţiativă legislativă în datele  de  17 noiembrie a.c. şi, respectiv, de 7 decembrie a.c. La dezbateri a participat, în conformitate cu prevederile art.55 din Regulamentul Camerei Deputaţilor, doamna Irina CAJAL, subsecretar de stat  şi, respectiv, domnul Vasile TIMIŞ, secretar de stat în cadrul Ministerului Culturii şi Patrimoniului Naţional. 

 La şedinţa Comisiei pentru cultură, arte, mijloace de informare în masă din data de  7  decembrie 2010 au fost prezenţi 13 deputaţi din totalul de 18 membri. Membrii Comisiei au analizat  raportul preliminar întocmit Comisia pentru drepturile omului culte şi problemele minorităţilor şi au hotărât cu unanimitate de voturi să aprobe conţinutul acestuia.


Raportul comisiilor a fost adoptat cu unanimitate de voturi atât la Comisia pentru cultură, arte, mijloace de informare în masă cât şi la Comisia pentru drepturile omului, culte şi problemele minorităţilor.
Comisiile propun Plenului Camerei Deputaţilor adoptarea propunerii legislative  cu un amendament.
În raport cu obiectul şi conţinutul său propunerea legislativă face parte din categoria legilor ordinare.

PREŞEDINTE,



                          
   PREŞEDINTE,
Nicolae PĂUN            


                     
Raluca TURCAN
SECRETAR,







SECRETAR,
                Sergiu ANDON                                                                  Costin-Florin PÂSLARU
Amendamente admise

În urma dezbaterilor, Comisiile propun adoptarea propunerii legislative privind comemorarea dezrobirii romilor din România, cu următoarele amendamente:

	Nr. crt.
	Text propunere legislativă
	Text propus de Comisie

(autorul amendamentului)
	Motivarea

amendamentelor propuse

	1
	Titlul legii

LEGE privind comemorarea dezrobirii romilor din România
	Nemodificat
	

	2
	Art. 1. – Se comemorează dezrobirea romilor din România, la data de 20 februarie a fiecărui an.
	Nemodificat
	

	3
	Art. 2. -  (1) Ministerul Culturii şi Patrimoniului Naţional, autorităţile administraţiei publice centrale şi locale pot sprijini material şi financiar, organizarea de manifestări publice, acţiuni social – culturale dedicate comemorării acestei zile.

(2) Ministerul Educaţiei, Cercetării, Tineretului şi Sportului va introduce în programa şcolară, perioada de robie a romilor din istoria României. 
	1. Articolul 2 se modifică şi va avea următorul cuprins:

„Art. 2. - Ministerul Culturii şi Patrimoniului Naţional, autorităţile administraţiei publice centrale şi locale pot sprijini material şi financiar, organizarea de manifestări publice, acţiuni social – culturale dedicate comemorării acestei zile.”

( Comisia pentru Dreturile omului, culte şi problemele minorităţilor şi Comisia pentru cultură, arte şi mijloace de informare în masă)
	Pentru o reglementare corectă.
Alineatul (2) al Art.2 se elimină la solicitarea Ministerului Educaţiei, Cercetării, Tineretului şi Sportului

   PREŞEDINTE,

SECRETAR,






    SECRETAR,

 Onesia Babeş

 Expert  parlamentar                                                                                                                                Consilier Dan Kalber

